Obilježja bolesti i uzroci rane i kasne smrti u skupini hrvatskih pacijenata sa sistemskim eritemskim lupusom umrlih u desetogodišnjem razdoblju

**Cilj** Odrediti uzroke rane i kasne smrtipacijenata sa sistemskim eritemskim lupusom (SEL) te obilježja umrlih bolesnika praćenih u jednom tercijarnom bolničkom centru, s obzirom na to da nedostaju podaci o uzrocima smrti u toj populaciji.

**Postupci** Identificirali smo pacijente sa SEL-om koji su redovito praćeni na Zavodu za kliničku imunologiju i reumatologiju Kliničke bolnice Zagreb, a umrli su u razdoblju od 2002. do 2011. Smrt je ustanovljena usporedbom bolničkih kartona i podataka iz Matice umrlih. Pacijente smo podijelili u skupine prema trajanju bolesti do rane ili kasne smrti i usporedili ih prema demografskim obilježjima, klasifikacijskim kriterijima, stupnju oštećenja organa i uzrocima smrti.

**Rezultati** Identificirali smo 90 pacijenata (68 žena) koji su umrli u dobi od 58±15 godina. Najčešći uzrok smrti bile su kardiovaskularne bolesti (40%), infekcije (33%), aktivni SEL (29%) i maligne bolesti (17%). Nije bilo značajnih razlika u učestalosti uzroka rane i kasne smrti, osim kod moždanog udara, koji je uzrokovao samo kasnu smrt ≥10 godina nakon dijagnoze. SEL je bio zabilježen u smrtovnicama 41 od 90 pacijenata.

**Zaključak** Iako je moždani udar zabilježen kod pacijenata s ranom i kod pacijenata s kasnom smrću, uglavnom je bio povezan s kasnom smrću. S obzirom na nizak postotak smrtovnica koje navode SEL, potrebno je usporediti bolničke podatke s podacima iz smrtovnica kako bi odredili stvaran utjecaj SEL-a na mortalitet.